Wes-Kaap se water hou nog | Netwerk24
13 Mei 2019 20:53
Met die lekker daelange winterreën wat steeds wegbly in die Wes-Kaap, daal die damvlakke steeds, maar darem nie met te veel nie.
Die hoofopgaardamme waaruit Kaapstad se water verkry word, was Maandag gemiddeld 45,9% vol teenoor die 21,3% in die ooreenstemmende tydperk verlede jaar.
Die Kaapstad-metro het in ’n verklaring gesê Kapenaars het in die afgelope week gemiddeld 582 miljoen liter water per dag gebruik – 7 miljoen liter per dag minder as die vorige week.
Die metroraad sê hoewel die omstandighede met die hoër damvlakke beter as verlede jaar is, word inwoners gevra om water steeds spaarsamig te gebruik.
Vlak 3-waterbeperkings geld steeds.
Meer oor: Wes-Kaap | Damvlakke | Droogte